Al Jolson

**Elas Džolsonas** (; 1886 m. gegužės 26 d. Seredžiuje, Rusijos imperija, dabar Lietuva – 1950 m. spalio 23 d. San Franciske, JAV) – Lietuvos žydų kilmės JAV estrados artistas, aktorius, dainininkas, šoumenas, pirmoji Holivudo superžvaigždė, pelniusi Pasaulio didžiojo linksmintojo titulą. Vienas iš populiariausių XX a. JAV šoumenų, daręs įtaką ištisai kino aktorių kartai, taip pat ir Bingui Crosbiui, Edžiui Fisheriui. Plėtojo vodevilio, džiazo, estrados žanrą kine. Jo talentu užmegzti ryšį su bet kokia auditorija ir ją valdyti žavėjosi Čarlis Čaplinas. Al Jolsonas per visą gyvenimą suvaidino 26 filmuose, 13 spektaklių, sukūrė apie 30 labai populiarių dainų bei buvo pirmasis dainininkas, pardavęs daugiau nei 10 milijonų įrašų. Elas suvaidino gausybėje to meto populiarų filmų, įkūnijo daugybę veikėjų kine ir teatre (ypač populiarus jo – juodaodžio įvaizdis filme „The Jazz Singer“), įrašė gražią kolekciją dainų, nusidriekiančių savo skambesiu per tuomečio pop, jazz, rag-time ir swing stilius.

## Biografija

Gimė 1886 m. gegužės 26 d. Seredžiuje kaip *Asa Yoelson* penktasis ir jauniausias vaikas šeimoje. Tėvas Mozė Rubenas Yoelsonas į JAV išvyko 1891 metais ir dirbo Niujorke, kad galėtų į JAV atsivežti ir savo šeimą. 1894 m. kartu su motina Nome Eta Cantor emigravo į JAV ir įsikūrė Vašingtone, kur jo tėvas jau dirbo rabinu Talmud Torah sinagogoje, tačiau motina mirė tais pačiais metais. Jaunasis Asa ir jo brolis Hiršas buvo septyniems mėnesiams atiduotas valstybės globon, kur vaikų namuose jie susipažino su Al Reeves, kuris juos supažindino su šou bizniu. 1897 m. abu broliai pradėjo elgetauti ir dainuoti gatvėse. Didžiąją dali uždirbtų pinigų išleisdavo bilietams į Vašingtono nacionalinį teatrą. 1898 metais, Ispanijos-JAV karo metu, dainininkas su savo broliu pirmąsyk pasirodė muzikiniame reviu kareiviams Niujorke. Būdamas vos 12 metų savo mieste jaunasis, charizmatiškasis Asa jau pagarsėjo kaip puikus dainininkas. Netrukus jo kelias nusidriekė į Brodvėjų, kur tuo metu buvo didžioji aktorių ir dainininkų kalvė (tuo metu buvo įprasta, jog aktorius-dainininkas buvo tarsi neatsiejami dalykai, viena profesija). Ten ir prasidėjo didžioji Asos karjera. Šešiolikos metų Asa tapo populiariu dainininku Niujorke, dainavo Brodvėjaus miuzikle „La Belle Paree“. Pasikeitęs savo tikrąjį vardą į Al Jolson jis savo pasirodymais padarė didelį perversmą muzikiniame pasaulyje. Jis pirmasis pradėjo scenoje judėti bei savo pasirodymų metu kurti tikrus šou.

1907 m. rugsėjį susituokė su šokėja Henrietta Keller, tačiau 1920 išsiskyrė. 1922 m. rugpjūtį vedė aktorę Alma Osbourne, tačiau išsiskyrė 1928 metais. 1928 m. rugsėjį susituokė su šokėja Ruby Keeler, tačiau 1939 m. išsiskyrė. 1945 m. kovo 22 d. susituokė su rentgeno specialiste Erle Galbraith, su kuria įsivaikino du vaikus.

Itin artimas bendravimas su žiūrovais bei nepakartojamas žavesys Al Jolsono pasirodymus paversdavo anšlagais. Norėdamas atkreipti dėmesį į tuo metu Amerikoje itin paplitusias antirasistines idėjas, Al Jolsonas pasirodymų metu, veidą išsitepdavo juodai ir vaidindavo juodaodį. Toks jis buvo ir garsiausiuose savo filmuose: „Hallelujah, I’m a Bum" ar "Say It With Songs“ ar garsiajame „Džiazo dainininke“. Pastarasis filmas buvo vienas pirmųjų garsinių kino šedevrų. 1927 metų spalio 6 dieną įvyko pirmojo įgarsinto filmo, kuriame pagrindinį vaidmenį atliko Elas Džolsonas, „The Jazz Singer“ („Džiazo dainininkas“) premjera. Filmą išleido kompanija „Warner Brothers“. Filmo režisierius Alanas Kroslandas (*Alan Crosland*). Juosta pelnė didelę sėkmę ir atnešė 3 500 000 $ pelną. Elo Džolsono replika, atvėrusi garsinio kino erą: „To jūs dar negirdėjote!“ (*You ain’t heard nothin’ yet!*) iš karto tapo kartojama. Tai buvo pirmas filmas, kuriame grojo ne taperis, o gramofono plokštelėse įrašyta muzika, kuri buvo sinchronizuota su vaizdu.

1942 m. tapo pirmuoju dainininku rengusiu koncertus JAV kariniuose laivuose. Šiuos pasirodymus rengė iki pat karo pabaigos, 1950 m. buvo išvykęs koncertuoti ir į Korėjos pusiasalį, kuriame tuo metu vyko karas. Mirė sentimentalių epitetų verta mirtimi 1950 metais, belošdamas kortomis San Franciske, užkluptas širdies smūgio Elas savo draugams tarė: „Boys, I’m going..“ („Berniukai, aš išeinu..“). Už visus gražius darbus, Asos iš Seredžiaus portretas puikuojasi ant JAV pašto ženklelių, Holivudo šaligatviuose jis turi net tris vardines žymiąsias purpurines žvaigždes, kai kurie jį vis dar vadina geriausiu komiku pasaulyje, apie jį prirašyta knygų, Niujorke galime rasti Al Jolson gatvę, o ant jo kapo – besišypsanti, jį patį vaizduojanti statula.

## Filmografija
* *Mammy’s Boy* (1923)
* *A Plantation Act* (1926)
* *The Jazz Singer* (1927)
* *The Singing Fool* (1928)
* *Hollywood Snapshots No. 11* (1929)
* *Sonny Boy* (1929)
* *Say It with Songs* (1929)
* *New York Nights* (1929)
* *Mammy* (1930)
* *Show Girl in Hollywood* (1930)
* *Big Boy* (1930)
* *Hallelujah, I’m a Bum* (1933)
* *Wonder Bar* (1934)
* *Go Into Your Dance* (1935)
* *Paramount Headliner: Broadway Highlights No. 1* (1935)
* *The Singing Kid* (1936)
* *Hollywood Handicap* (1938)
* *Rose of Washington Square* (1939)
* *Hollywood Cavalcade* (1939)
* *Swanee River* (1939)
* *Rhapsody in Blue* (1945)
* *The Jolson Story* (1946) (Larry Parks dainuojantis balsas)
* *Screen Snapshots: Off the Air* (1947)
* *Jolson Sings Again* (1949) (dainuojantis Larry Parks balsas)
* *Oh, You Beautiful Doll* (1949) (tik balsas)
* *Screen Snapshots: Hollywood’s Famous Feet* (1950)
* *Memorial to Al Jolson*, (1951) dokumentika
* *The Great Al Jolson*, (1955) dokumentika

## Teatras
* *La Belle Paree* (1911)
* *Vera Violetta* (1911)
* *The Whirl of Society* (1912)
* *The Honeymoon Express* (1913)
* *Children of the Ghetto* (prieš 1915)
* *Robinson Crusoe, Jr.* (1916)
* *Sinbad* (1918)
* *Bombo* (1921)
* *Big Boy* (1925)
* *Artists and Models of 1925* (1925)
* *Big Boy* (1926) (atgimimas)
* *The Wonder Bar* (1931)
* *Hold On to Your Hats* (1940)

## Žymiausios dainos

* *That Haunting Melodie* (1911)
* *Ragging the Baby to Sleep* (1912)
* *The Spaniard That Blighted My Life* (1912)
* *That Little German Band* (1913)
* *You Made Me Love You* (1913)
* *Back to the Carolina You Love* (1914)
* *Yaaka Hula Hickey Dula* (1916)
* *I Sent My Wife to the Thousand Isles* (1916)
* *I’m All Bound Round With the Mason Dixon Line* (1918)
* *Rock-A-Bye Your Baby With A Dixie Melody* (1918)
* *Tell That to the Marines* (1919)
* *I’ll Say She Does* (1919)
* *I’ve Got My Captain Working for Me Now* (1919)
* *Swanee* (1919)
* *Avalon* (1920)
* *O-H-I-O (O-My! O!)* (1921)
* *April Showers* (1921)
* *Angel Child* (1922)
* *Coo Coo*' (1922)
* *Oogie Oogie Wa Wa* (1922)
* *That Wonderful Kid From Madrid* (1922)
* *Toot, Toot, Tootsie* (1922)
* *Juanita* (1923)
* *California, Here I Come* (1924)
* *I Wonder What’s Become of Sally?* (1924)
* *All Alone* (1925)
* *I’m Sitting on Top of the World* (1926)
* *When the Red, Red Robin (Comes Bob, Bob, Bobbin' Along)* (1926)
* *My Mammy* (1927)
* *Back in Your Own Backyard* (1928)
* *There’s a Rainbow 'Round My Shoulder* (1928)
* *Sonny Boy* (1928)
* *Little Pal* (1929)
* *Liza (All the Clouds’ll Roll Away)* (1929)
* *Let Me Sing and I’m Happy* (1930)
* *The Cantor (A Chazend’l Ofn Shabbos)* (1932)
* *You Are Too Beautiful* (1933)
* *Ma Blushin' Rosie* (1946)
* *Anniversary Song* (1946)
* *Alexander’s Ragtime Band* (1947)
* *Carolina in the Morning* (1947)
* *About a Quarter to Nine* (1947)
* *Waiting for the Robert E. Lee* (1947)
* *Golden Gate* (1947)
* *When You Were Sweet Sixteen* (1947)
* *If I Only Had a Match* (1947)
* *After You’ve Gone* (1949)
* *Is It True What They Say About Dixie?* (1949)
* *Are You Lonesome Tonight?* (1950)

## Literatūra
* Young, Jordan R. (1999). The Laugh Crafters: Comedy Writing in Radio & TV’s Golden Age. Beverly Hills: Past Times Publishing. ISBN 0-940410-37-0.

## Šaltiniai

## Nuorodos

* Al Jolson biografija I ;
* Al Jolson biografija II ;
* Seredžiuje norima įamžinti žemiečio Al Jolsono atminimą;
* Pirmas įgarsintas filmas;
* Tarptautinės Al Jolson gerbėjų asociacijos tinklalapis (ang.);
* Al Jolson www.imdb.com svetainėje (ang.);
* Al Jolson Brodvėjaus duomenų bazė (ang.);
* Biografija (ang.);
* Al Jolson dainų kolekcija (ang.);
* Dokumentinio filmo kūrimas (ang.) ;
* Internetinio muziejaus tinklalapis (ang.);
* Literatūra ir vaizdai susiję su Al Jolson (ang.).